fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi fi fi fi fi fi fi en ru fi fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi de fi en et fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Teollisen työn murros | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Globaali taloudellinen epävarmuus ja työn muuttuminen ovat johtaneet laajoihin irtisanoutumisaaltoihin ja työvoimapulaan, etenkin yksitoikkoisina ja suhdanneherkkinä pidetyillä aloilla. Teollisuuden työpaikat pitääkin suunnitella ihminen edellä, jotta voimme luoda houkuttelevia työpaikkoja. VTT auttaa teollisuusyrityksiä suunnittelemaan työpaikkoja, joissa viihdytään ja työskennellään turvallisesti tulevinakin vuosikymmeninä.
Parhaiden työntekijöiden houkutteleminen edellyttää panostuksia työntekijöiden hyvinvointiin ja valinnanvapauteen.
Työntekijöiden hyvinvointi lisääntyy, kun työ on räätälöity heidän yksilöllisten ominaisuuksiensa, taitojensa ja mieltymystensä mukaan.
Ihmisten rooli teollisuudessa säilyy merkittävänä, joten työntekijöiden hyvinvointiin panostaminen parantaa tuottavuutta ja sosiaalista vastuuta/vastuullisuutta.
Miten luoda työpaikkoja, joissa ihmiset viihtyvät?
Ihmiskeskeinen lähestyminen teollisen työn murrokseen
Kiinnostavampia työnkuvia monitieteisen osaamisen avulla
Teollinen työ on jo murroksessa
Digitalisaatio ja vihreä siirtymä muuttavat pysyvästi työn tekemisen tapoja. Yksi esimerkki työn muutoksesta on ihmisten roolin painottuminen tietotyöhön, esimerkiksi valvontaan ja ongelmien ratkaisuun, siinä missä koneet ja robotit hoitavat suuren osan manuaalisesta työstä. Tästä muutoksesta löydät enemmän tietoa Industrial Dream Jobs -taskukirjastamme.
Muutos ei näy vain tehtaissa ja tuotantolinjastoilla. Esimerkiksi modernilla lentokentällä tarkastuskorttia ei enää näytetä ihmiselle, vaan skannerille. Älykkäitä rakennuksia monitoroidaan sensorien ja tekoälyn avulla. Julkisen liikenteen bussit ja raitiovaunut muuttuvat itseohjautuviksi ja etäohjatuiksi.
Ulkoiset taloudelliset tekijät, kuten pandemia, ovat lisänneet työpahoinvointia. Tämä on aiheuttanut irtisanoutumisaaltoja ympäri maailman. Ihmiset etsivät työpaikkoja, jotka tarjoavat esimerkiksi parempaa pysyvyyttä tai merkityksellisempää työn sisältöä.
Teollisuustyön vetovoiman lisääminen vaatii uutta ajattelua. Miten voimme kehittää nykyisiä työnkuvia tyydyttävämmiksi – ja samalla myös tuottavammiksi? Miten teknologia voi auttaa ihmisiä tekemään entistä kiinnostavampia työtehtäviä?
Teollisuustyön muutokseen valmistaudutaan parhaiten aloittamalla työntekijöiden hyvinvoinnista.
Miten luoda työpaikkoja, joissa ihmiset viihtyvät?
Aloita ihmisistä. Uusia teknologioita on kehitetty kautta aikojen, ja niitä kehitetään jatkossakin. Valitettavasti monet teknologiat jäävät epäonnistuneiden kokeilujen asteelle. Teknologian todellinen vaikutus työhön ja organisaation toimintaan ei usein huomioida. Jotta tältä vältytään, on ensin ymmärrettävä ihmisen nykyinen työ ja miten se muuttuu teknologian käyttöönoton myötä.
Kun koneet alkavat hoitaa tylsiä tai likaisia tehtäviä, kuten materiaalien kuljetusta tehtaassa tai tarkastuskorttien lukua lentokentällä, on ihmisten työtehtävät suunniteltava uudelleen. Tulevien töiden pitäisi olla mielenkiintoisia, ei vain esimerkiksi tarkastuskortteja lukevien skannerien valvontaa. Työroolit ja -tehtävät on mietittävä kokonaan uudelleen.
Ratkaisu on ihmisten ottaminen laajemman systeemisen muutoksen keskiöön. Ihmiskeskeinen lähestymistapa auttaa ottamaan käyttöön prosesseja ja teknologioita, jotka auttavat työntekijöitä kukoistamaan – niin tehtaissa, trukin ratissa kuin missä tahansa muussakin työtehtävässä. Modernia teknologiaa käyttävä, tyytyväinen henkilöstö on myös hyvä myyntivaltti uutta henkilökuntaa palkattaessa.
Ihmiskeskeinen lähestyminen teollisen työn murrokseen
Teknologian pitäisi sujuvoittaa ihmisen työtä ja joustaa ihmisten tarpeiden mukaisesti, eikä toisinpäin. Oikeiden työkalujen avulla voimme myös tukea ja laajentaa ihmisten kyvykkyyksiä esimerkiksi nopeuttaa uusien työtehtävien oppimista tai  luoda työmahdollisuuksia ihmisille, joita eriasteiset vammat ovat työssä aiemmin estäneet tai hidastaneet.
Toinen esimerkki ihmisten tarpeisiin mukautuvasta teknologiasta löytyy empaattisen tietojenkäsittelyn puolelta: laitteet, joilla voidaan seurata ihmisten stressitasoja esimerkiksi sykkeen ja kehon lämpötilan kautta. Tulevaisuudessa tätä dataa voidaan hyödyntää ihmisten päivittäisen työmäärän ja työtehtävien suunnittelussa. Tiedon avulla työntekijä voi itse suunnitella työpäivänsä siten, että tarttuu haastaviin tehtäviin ennemmin sujuvassa flow-tilassa kuin raskaan pizzalounaan jälkeen.
Teknologia voi parantaa työntekijöiden hyvinvointia monilla muillakin tavoilla. Robotteja ei haittaa tylsissä, likaisissa tai vaarallisissa olosuhteissa työskentely. Lisätyn todellisuuden ja virtuaalitodellisuuden ratkaisut auttavat erilaisten ympäristöjen visuaalisessa hahmottamisessa, ja tekoäly tulee apuun päätöksenteossa.
Kiinnostavampia työnkuvia monitieteisen osaamisen avulla
Me VTT:llä kehitämme teknologioita tukemaan työn sujuvuutta teollisissa työtehtävissä. Meidän monitieteisen osaamisen avulla emme kuitenkaan kehitä vai teknologiaa vaan uusia tapoja ihmisten, organisaatioiden ja koneiden väliseen yhteistyöhön. Voimme auttaa tunnistamaan uhat ja mahdollisuudet, joita teollisen työn murros tuo. Suunnittelemme yhdessä asiakkaidemme kanssa tulevaisuuden työtehtäviä, joissa ihminen-teknologia tiimit työskentelevät sujuvasti yhdessä hybridiympäristössä (etänä/läsnä).
Luomme nykytila-analyysin nykyisestä työstä ja työntekijöidesi työhyvinvointiin vaikuttavista asioista, kokemuksista ja odotuksista haastattelujen ja havaintojen perusteella.
Luomme yhdessä tulevaisuuden vision siitä, mikä tekee organisaatiostasi hyvän työpaikan, miten työ on järjestetty ja millaisia työnkuvat tulevat olemaan tulevaisuudessa.
Autamme tunnistamaan, mitä kehityspolkuja pitkin visioihin päästään – miten työtehtävien tulisi muuttua ja millaiset teknologiat voisivat tukea työn tekoa.
Luomme yksityiskohtaiset suunnitelmat valituista kehityspoluista.
Teollisen työn murroksen johtavat asiantuntijat
Tarjoamme kattavan näkemyksen teollisen työn tulevaisuudesta tuomalla yhteen eri alojen huippuosaajia.
Mikael Wahlström toimii VTT:llä inhimillisiä tekijöitä tutkivan ryhmän johtajana. Hän on valtiotieteiden tohtori ja sosiaalipsykologian dosentti (Helsingin yliopisto). Hän on tutkinut inhimillisten tekijöiden vaikutusta työntekoon monissa eri yhteyksissä, kuten ydinvoimalan toiminnassa, huoltotyössä, valmistavassa teollisuudessa, robottikirurgiassa sekä navigoinnissa. Hän on tuottanut tehtäväanalyyseja teknologisten konseptien sekä koulutuksen kehittämiseen. Wahlström on tutkinut ihmisten ja koneen vuorovaikutusta autonomisissa järjestelmissä, virtuaalitodellisuudessa, robotiikassa sekä tekoälyssä. Hänen kirjoituksiaan on julkaistu johtavissa ihmisten ja koneiden vuorovaikutusta sekä designia käsittelevissä julkaisuissa.
View profile in Cris portal
Tekniikan tohtori Susanna Aromaa toimii vanhempana tutkijana inhimillisten tekijöiden vaikutusta työn murroksessa tutkivassa ryhmässä. Hän on ollut mukana luomassa, suunnittelemassa ja arvioimassa teollisen työn tekemisen tapoja uusien teknologioiden (esim. lisätty ja virtuaalinen todellisuus, robotiikka) avulla. Aromaa on osallistunut moniin eurooppalaisiin ja kansallisiin projekteihin ja tutkinut inhimillisten tekijöiden ja ergonomian merkitystä teollisuudessa uusien teknologioiden käyttöönotossa. Hän on erityisen kiinnostunut uusien teknologioiden hyväksyttävyydestä ja käyttäjäkokemuksesta.
View profile in Cris portal
Karoliina Salminen johtaa VTT:llä älykkään valmistavan teollisuuden teemakokonaisuutta. Hänen vastuullaan on ollut VTT:n visiotyö kohti autonomista teollisuutta. Karoliina työskentelee lukuisten yritysten ja sidosryhmien kanssa rakentaakseen vastuullista teollisuutta automaatioastetta ja digitalisaatiota lisäämällä. Karoliina on erityisen kiinnostunut ihmiskeskeisestä teollisuudesta, jonka kehittyneet teknologiat ja uudet työroolit mahdollistavat.
View profile in Cris portal
Asiakkaat odottavat tuotteilta räätälöintiä, nopeutta, laatua ja edullista hintaa. Samaan aikaan kaiken tuotannon ja logistiikan tulee olla mahdollisimman ympäristöystävällistä. Jotta kaikkea tätä voidaan tehdä kannattavasti, tarvitaan useiden toimijoiden yhteistyötä, uutta palveluliiketoimintaa ja kehittyneiden teknologioiden hyödyntämistä läpi arvoketjun.
Lisää aiheeseen liittyvää sisältöä
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022